open-index/open-wikipedia-markdown huggingface dataset:
Ludovicus Siebert

**Ludovicus** (vulgo: *Ludwig*) **Siebert** (natus 17 Octobris 1874 Ludovici portus Rhenani, mortuus 1 Novembris 1942 oppido Stock) vir publicus Bavariae et sodalis NSDAP fuit.

## Iuventus et munus
Siebert scholam Manhemii anno 1893 finivit atque tum Monaci iurisprudentiae studebat. Anno 1900 secundam probationem accepit atque tum minister publicus et delator laboravit. 

## Cursus honorum
Annis 1906 - 1919 magister civium iuridicus oppidi Rothenburg fuit. Tum erat sodalis Factionis Popularis Bavariae. Anno 1919 magister civium superior Lindau electus est et ad annum 1933 mansit. Cum anno 1931 sodalis NSDAP factus esset, primus magister civium huius factionis erat. Anno 1932 legatus senatus terrae Bavariae electus est. Anno 1933, postquam Nazistae etiam in Bavaria rerum potiti sunt, a Francisci de Epp, administrator Bavariae, administer pro tempore aerarii publici factus est. 12 Aprilis 1933 Siebert praeses ministrorum huius terrae nominatus est. 11 Novembris 1933 et legatus Dietae Imperii Germanici (*Reichstag*) factus est. Anno 1942 paralysi affectus est. Adolphus Hitler 23 Iunii eius anni Paulum Giesler successorem eius pro tempore nominavit. 1 Novembris, cum Siebert mortuus esset, Giesler novus praeses ministrorum factus est.

## Nexus externi
*Curricula vitae in libris legatorum Dietae Imperii (lingua Theodisca)

Categoria:Nati 1874
Categoria:Alumni Universitatis Monacensis
Categoria:Praesides ministrorum Bavariae
Categoria:Legati Dietae Imperii Germaniae (Dictatura Nazista)
Categoria:Mortui 1942
Pasig (flumen)

[thumb|Flumen Pasig ex [Intramuros spectatus, cum porto Iohannis Jones et Manila curso publicis diribitorio]]

**Pasigus** aut **Pasig** est flumen in civitate cognomine Pasig in Philippinis, quod per urbem Manilam oritur ex lacuna Laguna de Bay ad occidentem solem in mare Sericum aut Bahiam Manilam decurrit. Flumen per 25 chiliometra longum patet et Metro Manilam binam dividit et influitur ex flumine Marikina et San Juan (Santo Ioanne). Vetera regna Namayanis, Maynilae, ac Tondo et Hispanice civitate Intramuros antiquitate tempore Legazpi fovit.
## Bibliographia 
*Commentarium de flumine Pasig ex Encyclopaedia Britannica
Categoria:Flumina Philippinarum
Categoria:Manila
Ludovicus Lansana Beavogui

**Ludovicus Lansana Béavogui** (natus Macenta in urbe die 28 Decembris 1923; mortuus in Conakry die 19 Augusti 1984) fuit politicus Guineae.

E populo Toma ortus, alumnus fuit scholae medicae Dakarensis in Senegalia. Praefectus urbis Kissidougou anno fere 1954 electus, anno 1956 legatus est conventu nationali Francico. Ab anno 1972 usque ad annum 1984 Primus Minister, breviter anno 1984 praeses meruit post mortem decessoris sui Ahmedi Sékou Touré die 26 Martii 1984. Die 3 Aprilis 1984, seditione depositus, in carcerem comprehensus est. Morbo laborante paulo post in valetudinario obiit.

## Bibliographia 
* Thomas O'Toole, Janice E. Baker, *Historical Dictionary of Guinea*. 4a ed. Scarecrow Press, 2005

## Nexus externi 
[thumb|Ludovicus Lansana Béavogui (ad sinistram) cum ministro a rebus externis [Germania|Germano huius temporis Gerhardo Schröder]]

Categoria:Praesides Guineae
Categoria:Nati 1923
Categoria:Mortui 1984
Categoria:Gubernatores civitatum
Categoria:Praefecti urbibus
Categoria:Legati Conventui Nationali Francico
Categoria:Alumni Scholae Medicae Dakarensis
Aboubacar Somparé

**Aboubacar Somparé** (natus in *Boké* die 31 Augusti 1944; mortuus die 2 Novembris 2017), olim universitatis Conakry rector et rerum politicarum peritus, fuit breviter anno 2008 post mortem decessoris sui Lansana Conté ut Conventús nationalis Guineani praeses Guineae a die 22 Decembris usque ad diem 24 Decembris 2008 cum a rebellatoribus depositus est.

Categoria:Praesides Guineae
Robertus Sarah

**Robertus Sarah** (natus in vico Ourous pagi Koundara Guineae die 15 Iunii 1945), alumnus Pontificiae Universitatis Gregorianae Roma in urbe et Studii Biblici Franbciscani Hierosolymis, fuit a die 12 Augusti 1979 usque ad diem 1 Octobris 2001 Konakriensis archiepiscopus (tunc iuvenissimus Ecclesiae catholicae) et postea Congregationis pro Gentium Evangelizatione secretarius. Nunc est praeses Pontificii Consilii Cor Unum.

Die 20 Novembris 2010 a papa Benedicto XVI Robertus Sarah cardinalis diaconus creatus est, titulo Sancti Ioannis Bosco in via Tusculana. In colloquio interrogatorio significationes armorum suorum narravit: M nomen Beatae Virginis Mariae significat; cymba in qua sunt duae personae, Beata Virgo Maria et Sarah ipse, Ecclesiam, Diocesim Konakriensem et Universalem, significat; stella, cruce inscripto, Christum significat, ad quem Virgo Maria vitam, ministerium, et diocesim suum adgubernat.

Sarah conclavi mense Martio 2013 adfuit, quod Georgium Marium Bergoglio papam creavit. 

## Bibliographia 
* John L. Allen, Jr, "Papabile of the Day: The Men Who Could Be Pope" in *National Catholic Reporter* (Feb.-Mar. 2013)
* Andrew Brown, "How will the next pope be chosen?" in *The Guardian* (5 Mar. 2013)

## Nexus externi 
* 
* 
* 

Categoria:Nati 1945
Categoria:Homines vivi
Categoria:Alumni apud Gregorianam
Categoria:Alumni Studii Biblici Franciscani
Categoria:Cardinales
Categoria:Archiepiscopi Ecclesiae Catholicae
Categoria:Episcopi Konakrienses
Ericus Thiman

**Ericus Harding Thiman** (natus est apud Ashford in Comitatu Cantio die 12 Septembris 1900 – mortuus est Londinii die 13 Februarii 1975) fuit compositor et organista Anglicus. 

## Nexus externi
* De Erico Thiman apud *Musicweb International*
* UGA Men's Glee Club sonat Erici Thiman carmen "She Is My Slender Small Love"

Categoria:Organistae
Categoria:Compositores Britanniae
Categoria:Nati 1900
Categoria:Mortui 1975
Samory Touré

[thumb|Touré Samory, [Alcoranus|Alcoranum ferens]]
**Samory Touré** (natus in Miniambaladougou in praesenti Guinea anno 1830; mortuus est die 2 Iunii 1900) fuit gentium Mandingae rex, qui contra Franciam pugnavit.

## Nexus externus 
* Samori biographia 

## Notae
Categoria:Incolae Guineae
Categoria:Repugnatores
Vincentius Coulibaly

** Vincentius Coulibaly** (natus in *Kéniéran*, Guinea die 16 Martii 1953) est Conakry archiepiscopus catholicus (Archidioecesis Konakriensis).

## Nexus externus 
* 

Categoria:Episcopi Konakrienses
Categoria:Nati 1953
Categoria:Homines vivi
Categoria:Archiepiscopi Ecclesiae Catholicae
Carolus Ambrosius de Caffarelli du Falga

**Carolus Ambrosius de Caffarelli du Falga** (*Charles Ambroise de Caffarelli du Falga*; natus die 15 Ianuarii 1758; mortuus die 6 Novembris 1826) fuit canonicus ecclesiae Catholicae, praefectus et rerum rusticarum amator.

Carolus Ambrosius, filius Petri Maximiliani Francisci de Caffarelli, natus est in castello Falga (hodie praefecturae Garumnae Superioris). Sub regno fuit canonicus in ecclesia Tulli Leucorum; tempore Rerum Novarum incarceratus est. Sed frater maior natu Maximilianus de Caffarelli du Falga, qui militaris fuerat duce Napoleone, proelio anno 1799  interfectus fratres suos imperatori ipso commendavit; qui iam die 2 Martii 1800 Carolum Ambrosium de Caffarelli du Falga praefecturae Ardescae praeposuit, mox die 2 Novembris 1801 Calvis Dorsis. Tandem die 12 Februarii 1810 praefecturae Albae praepositus est; sed imperio Francico deficiente, inimicis urbem Trecarum obsidentibus, Caffarelli vel rapidius a praefectura discedens vel tardius in ea regrediens ab imperatore destitutus est die 24 Februarii 1814. Rege Ludovicus XVIII restituto, Caffarelli, vestimentis canonicis rursus indutis, delegatus fuit continuatim in Consilium Generale praefecturae Garumnae Superioris usque ad mortem.  

Auctor fuit anonymus versionis abbreviatae Francogallicae librorum *Geoponicorum*, cuius editione Graecolatina a Io. Nicolao Niclasio facta usus est. Haec versio (*par un amateur*) in serie symbolarum Societatis Agriculturalis Praefecturae Sequanae edidit. Editionis ab eadem societate paratae operis de re rustica Olivarii de Serres, ''Théâtre d'agriculture*, Caffarelli fuit fautor; eiusdem scriptoris monumentum in pago natali (praefecturae recentioris Ardescae) erigere iussit.  

## Opera 
* 1800 *Mémoire sur les perceptions à vie''. Lutetiae, anno 9 [1800]
* 1812 "Abrégé des Geoponiques, extrait d'un ouvrage grec, fait sur l'édition donnée par Jean-Nicolas Niclas, à Leipzig, en 1781, par un amateur" in ''Mémoires de la Société d'Agriculture du Département de la Seine'' vol. 13 (1812); separatim Lutetiae: Huzard, 1812

## Bibliographia 
* "Caffarelli (Charles-Ambroise)" in  vol. 6 pp. 337-338

## Notae 

Categoria:Nati 1758
Categoria:Mortui 1826
Categoria:Interpretes Graeco-Francogallici
Categoria:Scriptores de re rustica
Categoria:Praefecti Franciae
Doha

**Doha** (nomen vernaculum; lingua Arabica culta ‏الدوحة *al-Dauḥa*) est urbs et caput Quatariae. Circiter 1 200&thinsp;000 hominum urbem incolunt.

## Institutio publica 
thumb|upright=0.8|Doha nova.
Anno 1973 ibi Universitas Quatariae condita est.

## Nexus externi 
Categoria:Capita
!
Grêmio Foot-Ball Porto Alegrense

**Grêmio Foot-Ball Porto Alegrense** sive **Grêmio** a die 15 Septembris 1903 est ludorum athleticorum societas Portus Alacerencis,"RS" in Brasilia.

## Nexus externi 
* Grêmio pagina interretialis

Categoria:Brasilia
Categoria:Societates pediludii
Iosephus Radulphus Capablanca

[200px|thumb|Iosephus Radulphus Capablanca [Berolinum|Berolini anno 1929]]

**Iosephus Radulphus Capablanca** (natus Avanae die 19 Novembris 1888; mortuus Urbe Novo Eboraco die 8 Martii 1942), legatus Cubanus, fuit illustris scaccorum lusor et orbis lusor princeps ab anno 1921 usque ad annum 1927.

## Nexus externi 
* Biographia apud Chesscorner.com

Categoria:Lusores scaccorum
Categoria:Nati 1888
Categoria:Mortui 1942
Categoria:Legati Cubae
Emmanuel Lasker

220px|thumb|Emmanuel Lasker
**Emmanuel Lasker** (natus in *Berlinchen*, *Neumark* familia Iudaica die 24 Decembris 1868; mortuus est Urbe Novo Eboraco die 11 Ianuarii 1941), mathematicus et philosophus, fuit illustris scaccorum lusor et orbis lusor princeps ab anno 1894 usque ad annum 1921.

## Nexus externus 
* 
* Societas Emmanueli Lasker dicata

Categoria:Lusores scaccorum
Categoria:Nati 1868
Categoria:Mortui 1941
Categoria:Mathematici Germaniae
Categoria:Philosophi
Categoria:Iudaei
Bertoldus Lasker

[thumb|Bertoldus Lasker (ad sinistram) cum Elsa Lasker-Schüler, Anna Lindwurm-Lindner et Francisco Lindwurm-Lindner, circa annum [1900]]

**Bertoldus Lasker** (natus in *Berlinchen*, *Neumark* familia Iudaica die 31 Decembris 1860; Berolini die 19 Octobris 1928 mortuus), medicus et clari scaccorum lusoris Germanici Emmanuelis Lasker frater, fuit ipse scaccorum lusor.

## Nexus externus 
Categoria:Lusores scaccorum
Categoria:Nati 1860
Categoria:Mortui 1928
Categoria:Incolae Germaniae
Categoria:Iudaei
Atmosphaera

[thumb|Atmosphaera [Iuppiter (planeta)|planetae Iovis a Voyager I visa cum planetae propinquabatur.]]
[thumb|350px|Dividitur [atmosphaera terrestris in quattuor tabulata: troposphaeram, stratosphaeram, mesosphaeram, ionosphaeram.]]

**Atmosphaera** (ex Graeco *ἀτμός* 'vapor' + *σφαῖρα* 'sphaera') est gas iuxta astri superficiem vi gravitate retentum, sicut atmosphaera telluris. 

Cum maior astri pars ex gasibus constituta sit, solum corium exterum atmosphaera appellatur. Atmosphaera Solis, exempli causa, appellatur regio extera ab opaca photosphaera incipiens.

* Atmometer (evaporimeter)
* Atmosphaera stellaris
* Caelum
* Circulatio atmosphaerica
* Circumiecta naturalia
* Finis spatii
* Hydrosphaera
* Ionosphaera
* Meteorologia
* Status caeli
* Stratum ozontis
* Tabula elementorum systematis terrenis climatis

## Notae
## Nexus externi
Categoria:Atmosphaera
Categoria:physica
Astrum (discretiva)

**Astrum** (-i, n.; Graece: '''', "stella") appellari potest:
*Asteroides
*Cometes
*Planeta
*Satelles
*Sidus
*Stella
Abdoulaye Wade

[thumb|Abdoulaye Wade [Tavaus|Tavai inter conventum *WEF Annual Meeting* (Conventum annuale Oeconomicum Mundanum) 2002]]

**Abdoulaye Wade** (natus in Kébémer, Provincia Louga die 29 Maii 1926) est vir publicus Senegalicus.

## Cursus honorum 
Wade a die 1 Aprilis 2000, cum successor Abdou Diouf factus est, ad usque diem 1 Aprilis 2012, cum Macky Sall ei successit, Senegaliae praeses fuit. 

## Nexus externus 
Categoria:Politici Senegaliae
Categoria:Duces civitatum
Abdou Diouf

** Abdou Diouf** (natus Lougae die 7 Septembris 1935) est vir publicus Senegalensis. Fuit a die 26 Februarii 1970 usque ad diem 1 Ianuarii 1981 Senegaliae primus minister, sed ab hoc anno  usque in 2000e praeses. 

E populo Serer ortus, Abdou Diouf iuribus studuit in urbe Dakar, deinde Lutetiae. Ibi apud Sorbonam et mox scholam nationalem Franciae Transmarinae eruditus est. A die 26 Februarii 1970 ad usque 1 Ianuarii 1981 praeses ministrorum, deinde successor Leopoldi Sédar Senghor praeses patriae suae factus est. Die 1 Aprilis 2000 Diouf magistratum sine tumultu successori electo Abdoulaye Wade tradidit.
Ab anno 2002 usque in 2014 Abdou Diouf *Organisation internationale de la Francophonie* praefectus fuit.

## Bibliographia 
[thumb|upright=1.25|Abdou Diouf die [7 Novembris 1988]]
* Momar Coumba Diop et Mamadou Diouf, *Le Sénégal sous Abdou Diouf*. Lutetiae: Karthala, 1990. ISBN 978-2-86537-275-1
* Mar Fall, ''Sénégal: l'État Abdou Diouf ou le temps des incertitudes''. Lutetiae: L'Harmattan, 1986
* Mody Niang, ''Abdou Diouf. 40 ans au cœur de l'État socialiste au Sénégal''. Lutetiae: L'Harmattan, 2009. ISBN 9782296093836
* Lamine Tirera, *Abdou Diouf : biographie politique et style de gouvernement*. Lutetiae: L'Harmattan, 2006. ISBN 978-2-296-01340-7
* Lamine Tirera, ed., ''Abdou Diouf et l'Organisation Internationale de la Francophonie. Discours, Allocutions, Conférences''. Lutetiae: L'Harmattan, 2006. ISBN 2296013384
* Abdou Diouf, *Mémoires*. Lutetiae: le Seuil, 2014. ISBN 978-2-02-118982-7

## Nexus externi
Categoria:Alumni universitatum et scholarum Parisiensium
Categoria:Alumni Scholae Colonialis et Transmarinae
Categoria:Politici Senegaliae
Categoria:Gubernatores civitatum
Categoria:Duces civitatum
Categoria:Serer
Fatou Diome

thumb|Fatou Diome (2015)

**Fatou Diome** (nata in insula Niodior anno 1968) est scriptrix Senegalica.

## Opera selecta 
* La Préférence nationale, mythistoriarum collectio, édition Présence Africaine, 2001 
* Le Ventre de l’Atlantique, mythistoria,, éditions Anne Carrière, 2003 - éditions Le Livre de Poche 30239 
* Les Loups de l’Atlantique, nouvelles, 2002 – in collectione: Étonnants Voyageurs. Nouvelles Voix d’Afrique. 
Kétala, mythistoria,, 2006, Éditions Flammarion 
* Inassouvies, nos vies, mythistoria, 2008, Editions Flammarion 

Categoria:Scriptores Senegaliae
Categoria:Auctores Francogallici
Categoria:Mulieres
Categoria:Nati 1968
Categoria:Homines vivi
Eugenius Ritter de Knilling

**Eugenius Ritter de Knilling,** vulgo **Eugen Ritter von Knilling** (natus Monachii 1 Augusti 1865 mortuus eodem loco 20 Octobris 1927) fuit publicus Bavariae vir Factionis Popularis Bavariae (BVP).

## Munus
Knilling iurisprudentiae studebat et tum minister publicus Bavariae, ab anno 1902 in administerio scholarum operam dedit. Anno 1912, ipse administer Bavariae scholarum factus est et anno 1916 in numerum nobilium receptus est. 

## Cursus honorum
Anno 1920 legatus senatus terrae Bavariae electus est. Die 9 Novembris 1922, successor sodalis factionis Hugonis Comitis de et ad Lerchenfeld in Köfering et Schönberg praeses ministrorum Bavariae factus est.

## Consilia
Knilling Bavariam regnante, multa pericula terrae minabantur: praesertim inflatio pecuniae et rerum novarum cupidi, in his et Adolphus Hitler iuvenis et eius factio, NSDAP. Praeterea pars terrae Palatinatus a Francis occupatus erat. 

Die 24 Ianuarii 1923, Knilling cum domo olim regnante Wittelsbach de fortunis eius familiae convenit. Die 26 Ianuarii, consilium administrorum propter tumultus Nazistarum consultum ultimum decrevit (usque ad 5 Februarii). Cum Gustavus Stresemann cancellarius Germaniae cum Francis de foedere ageret, Knilling iterum 26 Septembris consultum ultimum decrevit atque Gustavum Ritter de Kahr administratorem et quasi dictatorem Bavariae decrevit. Kahr se legatus militum Bavariae declaravit. Tamen Hitler 9 Novembris 1923 tumultos movit atque rerum potiri—frustra—conatus est. Die 12 Novembris in Palatinato Francis adiuvantibus Res Publica Libera declarata est, sed non diu mansit.

Anno 1924, melius evenit: Hitler coniurationis damnatus est atque pecunia nova edita est. Die 29 Martii 1924, Knilling concordatum cum Civitate Vaticana signavit. Die 6 Aprilis, senatus terrae Bavariae denuo electus est. Cum BVP suffragia perdidisset, Knilling 5 Maii a magistratu recessit, sed pro tempore ad 2 Iulii 1924 Bavariam regnavit. Successor eius Henricus Held creatus est.

## Nexus externi
*De consilio Eugneii de Knilling in pagina Historiae Bavariae (lingua Theodisca)

Categoria:Nati 1865
Categoria:Mortui 1927
Categoria:Praesides ministrorum Bavariae
Youssou N’Dour

thumb|Youssou N'dour (2011)
**Youssou N’Dour** (natus in Senegaliae urbe Dakar die 1 Octobris 1959) est compositor et cantor Senegaliensis. Anno 2012 ab Abdoulaye Wade impeditus est, ne candidatus praesidis fieret, sed a victore electionis, novi praesidis Macky Sall administer culturae et periegeticae nominatus est.

## Notae 
## Nexus externi 
* Youssou N’Dour apud laut.de 

Categoria:Musici Senegaliae
Categoria:Compositores Senegaliae
Categoria:Politici Senegaliae
Patricius Vieira

thumb|Patricius Vieira
** Patricius Vieira** (natus familia oriunda e Promontorio Viridi in Dakar, Senegalia die 23 Iunii 1976) est pedilusor Francicus. Viera, qui in Italia et ab anno 2006 apud Mediolani turmam *FC Internazionale Milano* operam dabat, nunc *Manchester City* lusor est. Anno 2001 praemium Pedilusor Francicus Anni accepit.

## Nexus externus 
* De Patricio Vieira apud www.weltfussball.de

Categoria:Pedilusores Senegaliae
Categoria:Pedilusores Franciae
Categoria:Nati 1976
Categoria:Homines vivi
Henricus Beckh

**Henricus Beckh** (*Heinrich Beckh*) fuit alumnus Universitatis Erlangensis, magister apud Regale Gymnasium Humanisticum Erlangense et recensor textuum Graecorum antiquorum, scilicet librorum *Geoponicorum* et operis papyracei nuper reperti cuius auctor "Anonymus Londinensis" nuncupatur.

Henricus Beckh fuit filius sextus minimusque natu Hermanni Beckh, Rathsberg iuxta Erlangam incola, qui anno 1886 mortuus est. Anno 1907, una cum quinque fratribus, Henricus Beckh bibliothecam historicam a patre collectam Museo Nationali Germanico dono dedit.

## Opera 
* 1885: *Lehrbuch der evangelischen Volksschulkunde. Zum Gebrauch an Lehrerseminarien und zum Selbstunterricht*. Stutgardiae: Krabbe, 1885
* 1886: *De Geoponicorum codicibus manuscriptis* (Dissertatio inauguralis facultatis philosophicae Universitatis Erlangensis). Erlangae, typis Jungii et filii, 1886 et in *Acta seminarii philologici Erlangensis* vol. 4 (1886) pp. 261—346
* 1895: *Geoponica sive Cassiani Bassi scholastici de re rustica eclogae * ed. Henricus Beckh. Lipsiae, 1895 (Bibliotheca Teubneriana) Opus Stutgardiae 1994 reimpressum (ISBN 3-598-71387-8)
* 1896: Hermann Diels, Heinrich Beckh, Franz Spät, edd., *Anonymus Londinensis: Auszüge eines Unbekannten aus Aristoteles-Menons Handbuch der Medicin und aus Werken anderer älterer Aerzte*. Berlin, G. Reimer, 1896
* 1904: *Ein geschichtliches Kollegienheft aus dem XVI. Jahrhundert*. Erlangen, 1904 (Erlangen, Kgl. Humanist. Gymn., Progr.) citatio
* 1909: *Veit Joachim von Jaxheim auf Adlitz: ein Beitrag zur Geschichte der fränkischen Reichsritterschaft*. Erlangen, 1909 (Erlangen, Gymn., Progr.) citatio

## Notae 

## Bibliographia 
* *Anzeiger des Germanischen Nationalmuseums* (Iul.-Dec. 1907) p. 21 Textus

Categoria:Alumni Universitatis Erlangensis
Categoria:Magistri
Categoria:Recensores
Categoria:Philologi Germaniae
Categoria:Nati saeculo 19
Categoria:Mortui saeculo 20
Souleymane Diawara

thumb|Souleymane Diawara
** Souleymane Diawara** (natus in Gabou, Senegalia die 24 Decembris 1978) est pedilusor Senegalicus. Diawara qui ab anno 2007 in Francia accurate Burdigalae apud gregem *Girondins Bordeaux* operam dabat, nunc *Olympique Marseille* lusor est.

Categoria:Pedilusores Senegaliae
Categoria:Nati 1978
Categoria:Homines vivi
Promunturium Viride (paeninsula)

thumb|Despectus in Promuntorium Viride.
**Promontorium Viride** (Lusitanice et Hispanice *Cabo Verde*&thinsp;; Francice *Cap Vert*) est paeninsula Senegaliae, ubi Dakar, Senegaliae caput, patet.

Promunturium *Almadi*, pars promunturii Viridis, Africae totius extremitas occiddentalis est.

A Dionysio Dias nauta Lusitano anno 1445 inventum et sic nominatum est pro palmarum abundantia (nam circum desertum siccum arenosum patet).

## Nexus externi
*Photographema ex satellite. Google Maps.

Categoria:Dakar
Categoria:Paeninsulae Senegaliae
Categoria:Promunturia Senegaliae
David Boilat

thumb|David Boilat
**David Boilat** (natus 23 Aprilis 1814 patre oriundus e Francia, matre Senegalica; mortuus anno 1901), presbyter catholicus, fuit scriptor et historicus Senegalicus, qui multa de patriae suae historia et moribus scripsit in opere *Esquisses Sénégalaises*.

## *Esquisses sénégalaises* (anno 1853) 

Signare abbe boilat 1853.jpg|*Signare* 
Boilat-10-Marabout mandingue.jpg|
Boilat-20-Homme_et_femme_toucoulaures.jpg|

Categoria:Auctores Francogallici
Categoria:Scriptores Senegaliae
Categoria:Historici Senegaliae
Categoria:Presbyteri catholici
Cheikh Hamidou Kane

thumb|200 px|Cheikh Hamidou Kane
**Cheikh Hamidou Kane** (natus in Matam die 3 Aprilis 1928) est scriptor Senegalicus.

## Nexus externi 
* Colloqium percontativum
* Colloqium percontativum interretiale anno 2002

Categoria:Nati 1928
Categoria:Homines vivi
Categoria:Auctores Francogallici
Categoria:Scriptores Senegaliae
Hugo Comes de et ad Lerchenfeld in Köfering et Schönberg

**Hugo Comes de et ad Lerchenfeld in Köfering et Schönberg** (vulgo:*Hugo Max Graf von und zu Lerchenfeld auf Köfering und Schönberg*, natus 21 Augusti 1871 oppido Köfering, mortuus 13 Aprilis 1944 Monachii) iuris peritus atque vir publicus Bavariae Factionis Popularis Bavariae (BVP) fuit.

## Familia
Avunculus eius eiusdem nominis (1843-1925) XXX annos legatus Bavariae Berolini fuit, ab anno 1888 ad usque finem Belli Orbis Terrarum I. Uxor eius Americana fuit.

## Munus 
Post studium iurisprudentiae Lerchenfeld 1898 - 1900 Berolini minister publicus in administerio rerum internarum laboravit. Anno 1915 vicarius vigilum praefectus Theodiscus in oppido Poloniae occupato Lodzia factus est. Paucis mensibus post eundem magistratum Varsoviae administrabat. Hic et legatus Germaniae ad consilium regni Poloniae a Theodiscis anno 1916 conditae erat. Hoc tempore et linguam Polonicam didiscit.

## Cursus honorum
Lerchenfeld post bellum sodalis BVP factionis factus est. Fuit legatus Imperii Theodisci apud Hassiam rem publicam. 

### Praeses Ministrorum Bavariae
21 Septembris 1921 praeses ministrorum Bavariae creatus est. Eo tempore graves discordiae inter Bavaria et Imperium Germanicum fuerunt: Postquam Matthias Erzberger Administer Imperii Aerarii Publici 26 Augusti a sicariis extremae dextrae caesus est, lex ad em publicam servandam promulgata est. Sed Bavaria Gustavo Ritter de Kahr duce hanc legem non observabat, sed ipsa consultum ultimum constituit. Lerchenfeld novus praeses ministrorum de hac re cum cancellario Theodisco Iosepho Wirth convenit atque consultum ultimum sustulit. 5 Novembris 1921 Monachii Ludovicus III, rex olim Bavariae, sepultus est. 2 Novembris 1922 a magistratu se recessit, cum discordiae inter sodales BVP exortae sunt. Successor eius Eugenius Ritter de Knilling electus est.  

### Legatus Parlamenti Theodisci
Electione Dietae Imperii Maio anni 1924 Lerchenfeld legatus Dietae Imperii factionis BVP electus est. Sed iam 31 Octobris 1926 se recessit.

### Legatus Germaniae
Lerchenfeld 1926 - 1931 legatus Germaniae in Austria fuit, annis 1931 - 1933 in Belgia. Ab hoc officio a Nazistis, qui tum rerum potiti sunt, revocatus est.

## Nexus Externi
*De praeside ministrorum Lerchenfeld in pagina Indicii historici Bavariae (lingua Theodisca)

Categoria:Nati 1871
Categoria:Praesides ministrorum Bavariae
Categoria:Legati Germaniae
Categoria:Legati Dietae Imperii Germaniae (Res publica Vimariana)
Categoria:Mortui 1944
Cheikh Anta Diop

thumb|upright=0.8|Cheikh Anta Diop iuvenis.
**Cheikh Anta Diop** (natus Théytou in vico Senegalensi die 29 Decembris 1923; mortuus Dakar die 7 Februarii 1986) fuit historicus, anthropologus, politicus, et Aegypti antiquae peritus e Senegalia, qui plerumque originibus hominum et culturae Africanae ante colonialismum Europaeum ortum studebat.

## Nexus externi 
* Brevis biographia apud Raceandhistory.com.

Categoria:Anthropologi Senegaliae
Categoria:Historici Senegaliae
Categoria:Politici Senegaliae
Kirkenes

**Kirkenes** est oppidum circiter 4900 incolarum in parte ad septemtrionem versus Norvegiae.

## Pinacotheca 

Fasciculus:Kirkenes Fußgängerzone im Februar 2005.jpg|Kirkenes media urbs mense Februario 2005
Fasciculus:Kirkenes Hauptstrasse 1975.jpg|Kirkenes media urbs anno 1975
Fasciculus:Kirkenes Hafen.jpg|Kirkenes portus mense Februario 2005
Fasciculus:Kirkenes Kirche.jpg|Ecclesia

## Nexus externi 
* Kirkenes pagina officialis 

Categoria:Urbes Norvegiae
Mustum (discretiva)

**Mustum** potest esse:
* **Mustum**, sucus uvarum nuper pressus
* **Mustum conditum** seu "sucus uvarum", potio venundata
* **Mustum (potio venundata)** seu "vinum novum", potio venundata

## Toponyma
* **Mustum (Francia)**: oppidum et municipium Franciae.
Mustum conditum

**Mustum conditum** est sucus uvarum nuper pressus, aut pasteurizatus aut conditus ut inermis maneat et sic venundetur. Romani mustum ad potandum variis modis condebant. Ita explicetur in *Geoponicis*, opere de re rustica Florentini citato:

Categoria:Suci
Mustum

thumb|Uvae e quibus mustum exprimitur
**Mustum** est sucus uvarum nuper pressus, nondum in vinum conversus. Mustum decoctum *defrutum* vel *sapa* appellatur.

Columella sic usum musti describit:

Mustum quam dulcissimi saporis decoquetur ad tertias et decoctum, sicut supra dixi, defrutum vocatur; quod cum defrixit, transfertur in vasa et reponitur, ut post annum sit in usu. potest tamen et post dies novem, quam refrixerit, adici in vinum, et melius est, si anno requieverit. eius defruti sextarius in duas urnas musti adicitur, si mustum ex vineis collinis est, sed, si ex campestribus, tres heminae adiciuntur. patimur autem, cum de lacu mustum sublatum est, biduo defervescere et purgari; tertio die defrutum adicimus. deinde interposito biduo, cum id mustum pariter cum defruto deferbuerit, purgatur et ita eo adicitur in binas urnas ligula cumulata vel mensura semunciae bene plenae salis cocti et triti. sal autem quam candidissimus coicitur in urceo fictili sine pice; qui urceus cum recipit salem, diligenter totus oblinitur luto paleato et ita igni admovetur ac tamdiu torretur, quamdiu strepitum edit; cum silere coepit, finem habet cocturae.

## In Ecclesia Catholica Romana 
In Ecclesia Catholica Romana usus musti in loco vini pro eucharistia permittitur, secundum "Epistulam ad Praesides Conferentiarum Episcoporum dimissa de pane minimam glutinis mensuram habente atque musto adhibendis ad instar materiae eucharisticae": "Mustum, id est sucus uvae, et novum et servatum, fermentatione intermissa per actiones quae naturam eius non corrumpunt (exempli gratia congelatio), materia valida est pro Eucharistia".

## Notae 
Categoria:Vini confectio
Categoria:Suci
Res publica Islamica

thumb|Tabula civitatum quae se res publicas Islamicas proclamatae sint

**Res Publica Islamica** est forma semitheocratica rectionis qua nonnullae civitates Musulmanae se gerunt. Civitates quae saepe conectuntur cum re publica Islamica sunt Pakistania, Afghania, Irania, et Mauritania. Cum omnes *res publica Islamica* se vocent, nec leges nec mores civitates conferunt. Res publica Islamica opinabiliter est medium inter radicalem theocratiam et saecularem rem publicam absolutam. Tamen, aliae (e.g., Irania) leges Shariae totaliter parent, aliae (e.g., Pakistania) titulo utuntur ut symbolum culturae significet. 

*Islamismus

## Nexus externi 
* "Gambia declared Islamic republic by President Yahya Jammeh" (12 Decembris 2015) apud *BBC News*

Categoria:Religio Islamica
Categoria:Res politicae
Categoria:Res publica
Ioannes Bernardus Vieira

**Ioannes Bernardus Vieira** (natus in Bissau die 27 Aprilis 1939; ibidem seditione militari necatus inter die 2 Martii 2009) fuit ab anno 1980 usque ad annum 1999 et iterum ab anno 2005 usque ad mortem Guineae Bissaviensis Praeses. 

## Nexus externus 
* Domingos Pereira, "As contas de uma amizade" apud *Projecto Guiné-Bissau*

Categoria:Praesides Rei Publicae Guineae Bissaviensis
Categoria:Necati
Raimundus Pereira

thumb|Raimundus Pereira (in medio)
**Raimundus Pereira** (natus anno 1956), causidicus,  conventi nationalis praefectus fuit a die 3 Martii 2009 usque ad diem 26 Iulii 2009 Guineae Bissaviensis praeses ad interim postquam praeses Ioannes Bernardus Vieira necatus erat, et iterum anno 2011, postquam praeses Malam Bacai Sanhá morbo obiit. Die 12 Aprilis 2012 milites seditiosi rerum potiti sunt atque Pereira ceperunt. Criminis haberunt, quod Pereira foedus secretum cum Angola fecisset.

## Nexus externus 
* De novo Praeside apud english.aljazeera.net

## Notae 

Categoria:Praesides Rei Publicae Guineae Bissaviensis
Henricus Pereira Rosa

**Henricus Pereira Rosa** (natus die 16 Ianuarii 1946; mortuus die 15 Maii 2013) fuit a die 28 Septembris 2003 postquam praeses Kumba Ialá depostus est usque ad diem 1 Octobris 2005 , Guineae Bissaviensis praeses ad interim.

## Nexus externus 
* Nuntius Henricus Pereira Rosa praeses factus est die 29 Septembris 2003

Categoria:Praesides Rei Publicae Guineae Bissaviensis
Michael García Cuesta

**Michael García Cuesta**, (Hispanice *Miguel García Cuesta*) natus 6 Octobris 1803 (Macotera, Salmantica, Hispania), mortuus 14 Aprilis 1873 (Compostella, Hispania), fuit cardinalis Ecclesiae Catholicae et Archiepiscopus Compostella

## Nexus externus 
* 

Categoria:Cardinales
Categoria:Episcopi Iacenses
Categoria:Episcopi Compostellani
Categoria:Archiepiscopi Ecclesiae Catholicae
Categoria:Nati 1803
Categoria:Mortui 1873
Kumba Ialá

** Kumba Ialá** (natus gente *Balanta* Bulae die 15 Martii 1953, mortuus die 4 Aprilis 2014 in Bissau) fuit a die 17 Februarii 2000 usque ad diem 14 Septembris 2003, cum ab exercitu seditione depositus est, Guineae Bissaviensis praeses.

Ialá Olisipone theologiae, iuri, et philosophiae studuit. Postea ut magister operam dedit.

Die 14 Ianuarii 1992 Ialá, qui antea ad factionem PAIGC pertinebat, novam factionem *Partido para a Renovação Social* condidit.

## Nexus externus 
* Brevis biographia

Categoria:Alumni Universitatis Olisiponensis
Categoria:Praesides Rei Publicae Guineae Bissaviensis
Verissimus Correia Seabra

**Veríssimus Correia Seabra** (natus in *Bissau* die 16 Februarii 1947; ibidem necatus die 6 Octobris 2004), miles, breviter anno 2003 fuit Guineae Bissaviensis praeses, a die 14 Septembris, cum Praeses Kumba Ialá ab exercitu depositus est  usque ad diem 28 Septembris.

## Nexus externus
* Brevis biographia apud situm www.irinnews.org

Categoria:Praesides Rei Publicae Guineae Bissaviensis
Categoria:Milites Guineae Bissaviensis
Categoria:Necati
Malam Bacai Sanhá

thumb|Malam Bacai Sanhá
**Malam Bacai Sanhá** (natus in *Darsalam* die 5 Maii 1947; Lutetiae mortuus est die 9 Ianuarii 2012) fuit rerum politicarum peritus Guineae Bissaviensis.

## Cursus honorum 
Sanhá ab anno 1994 praeses parlamenti Guineae Bissaviensis erat. Postquam Ioannes Bernardus Vieira praeses die 6 Maii 1999 vi militum depositus et Ansumané Mané paucis diebus ei successit, Sanhá die 14 Maii pro tempore praeses nominatus est. Electione libera habita autem Kumba Ialá victor erat et die 17 Februarii eius successor praeses rei publicae factus est. Die 26 Iulii 2009 petitiones vicit, ergo a die initii mandati sui 8 Septembris 2009 usque ad mortem iterum Guineae Bissaviensis Praeses fuit.

Categoria:Praesides Rei Publicae Guineae Bissaviensis
Ansumané Mané

**Ansumané Mané** (natus, patre Gaboniae oriundus, anno 1940; necatus inter seditionem die 30 Novembris 2000), generalis, breviter anno 1999 fuit praeses Guineae Bissaviensis, accuratius a die 7 Martii, cum Praeses Ioannes Bernardus Vieira ab exercitu depositus est usque ad diem 14 Martii.

## Nexus externus
*De Ansumané Mané morte apud situm rfi.fr

Categoria:Praesides Rei Publicae Guineae Bissaviensis
Categoria:Necati
Categoria:Milites Guineae Bissaviensis
Carmen Pereira

**Carmen Pereira** (nata anno 1937; mortua die 4 Iunii 2016) fuit breviter anno 1984 Guineae Bissaviensis praeses accurate duos dies a 14 Maii  cum Ioannes Bernardus Vieira novam constitutionem promulgavit usque ad diem 16 Maii cum Viera se iterum praeses fecit.

## Bibliographia 
* Stephanie Urdang, *Fighting Two Colonialisms: Women in Guinea-Bissau*. Monthly Review Press, 1979. ISBN 978-0-85345-511-0

Categoria:Praesides Rei Publicae Guineae Bissaviensis
Categoria:Mulieres
Hélder Proença

**Hélder Proença** (natus Bolamae die 31 Decembris 1956; inter decoctam seditionem in Bissau necatus die 5 Iunii 2009 ) fuit Guineae Bissaviensis poeta, politicorum peritus et defensionis minister.

## Nexus externi 
* De Hélder Proença apud infopedia 
* De Hélder Proença 

Categoria:Scriptores Guineae Bissaviensis
Categoria:Auctores Lusitanici
Categoria:Poetae Guineae Bissaviensis
Categoria:Necati
Archipelagus Bissagosensis

[thumb|Locus archipelagi ante [septentrionale Africae litus in Oceano Atlantico.]]
thumb|upright=0.8|Effigies mulieris Bissagosensis.
**Archipelagus Bissagosensis** (Lusitane *Arquipélago dos Bijagós*) est catena insularum Guineae Bissaviensis, cuius viginti et una maiores insulae sunt:

* Bolama
* Bubaque
* Canogo
* Carache
* Caravela
* Eguba
* Enu
* Formosa
* Galinhas
* João Vieira
* Maio
* Meneque
* Orango
* Orangozinho
* Ponta
* Roxa
* Rubane
* Soga
* Unhocomo
* Uno
* Uracane

## Notae
## Nexus externus 
Categoria:Archipelagi Oceani Atlantici
Categoria:Geographia Guineae Bissaviensis
Usain Bolt

thumb|200 px|Usain Bolt (Rio 2016)
**Usain Bolt** (natus in *Trelawny Parish* Iamaica die 21 Augusti 1986 ) est clarissimus athleta Iamaicanus, princeps 100 et 200 metrorum cursus certaminis.

Certaminibus Olympicis annorum 2008 et 2012 et 2016 tria continua nomismata aurea cursorum et 100 et 200 metrorum et cursus alterni 4 x 100 metrorum consecutus est, quod nemo adhuc alius cursor perficere potuit. Praeterea ludis mundanis ludorum gymnicorum campestrium anni 2007 medalias argenteas certaminum amborum, et  ludis annorum 2009 et 2013 et 2015 victoriam 100 metrorum, atque ludis annorum 2009, 2011, 2013, 2015 victorias quattuor continuas 200 metrorum rettulit. In ludorum autem anni 2011 certamine 100 metrorum praemature profectus est, quo factum est ut repudiaretur.

Anno 2009 Berolini spatium 100 metrorum tempore 9.58 secundorum, quo celerius nec antea ullus nec postea, cucurrit. In iisdem certaminibus etiam spatium 200 metrorum cucurrit tempore 19.19, quod tempus optimum huius cursus usque manet. Denique cursu alterno 4 x 100 metrorum Olympiis 2012 Bolt et socii Iohannes Blake, Nesta Carter, Michael Frater celerius (tempore 36.84 secundorum) cucurrerunt quam nulli cursores alii.

Anno 2016, Bolt XXXI Olympiis aestivis in urbe Fluminensi exhibitis cursum centum metrorum 9.81 secundis vicit, cursum ducentorum metrorum 19.78 secundis. Cursus quaternos centum metrorum una cum tribus aliis cursoribus Iamaicanis (Asafa Powell, Iohannes Blake, Nickel Ashmeade) tempore 37.27 secundorum vincens tertiam medaliam auream reportavit. Qua re primus est omnium cursorum brevioris distantiae, qui tribus continuis Olympiis tripliciter vicerit.

Anno demum 2017 in ludis mundanis Londinii habitis cursu 100 metrorum superatus est a cursoribus Americanis Iustino Gatlin victore atque Christiano Coleman, cum ipse nomismate aeneo affectus est. Quos ludos mundanos sibi ultimos fore dixit.

## Notae 

## Nexus externi 
* Usain Bolt apud IAAF (Anglice)
* www.usainbolt.com (Anglice)

Categoria:Cursores Iamaicae
Categoria:Nati 1986
Categoria:Homines vivi
Grattius

**Grattius** fuit poëta Romanus aetatis Augusti qui *Cynegeticon,* carmen didacticum de venatu scripsit e quo nobis servantur 541 versus hexametri. Titulum *Cynegeticon* similis est titulo libri a Xenophonte scripti. Carmen de artibus venandi, de virtutibus diversorum canum in venatu et de rebus aliis docet.

## Exemplum poësis 
Hic poëta affirmat, sicut canes cibo simplici sunt alendi, homines non luxuriose vivere debere:

lacte novam pubem facilique tuebere maza,
nec luxus alios avidaeque impendia vitae
noscant: haec magno redit indulgentia damno.
nec mirum: humanos non est magis altera sensus,
tollit ni ratio et vitiis adeuntibus opstat.
haec illast Pharios quae fregit noxia reges,
dum servata cavis potant Mareotica gemmis
nardi metunt Gangen vitiisque ministrant.
sic et Achaemenio cecidisti, Lydia, Cyro:
atqui dives eras ac fluminis aurea venis.
scilicet ad summam ne quid restaret habendi,
tu quoque luxuriae fictas dum colligis artes
et sequeris demens alienam, Graecia, culpam,
o quantum et quotiens decoris frustrata paterni!
at qualis nostris, quam simplex mensa Camillis!
qui tibi cultus erat post tot, Serrane, triumphos!
ergo illi ex habitu virtutisque indole priscae
inposuere orbi Romam caput, actaque ab illis
ad caelum virtus summosque tetendit honores.
scilicet exiguis magna sub imagine rebus
prospicies, quae sit ratio, et quo fine regendae.

## Notae 
## Bibliographia 
* Schindler, Claudia. "Grattius". In *Der Neue Pauly*, editione interretiali (2006).
*  pp. 283–285.

## Nexus externi 
*Cynegeticon textus Latinus cum versione Anglica apud LacusCurtius

Categoria:Nati saeculo 1 a.C.n.
Categoria:Mortui saeculo 1 a.C.n. aut 1
Categoria:Auctores Latini antiqui
Categoria:Poetae Latini Romae antiquae
Categoria:Scriptores Italiae antiquae
Categoria:Poetae didactici
Decimus Laberius

**Decimus Laberius** (natus anno circiter 105 a.C.n.; mortuus 43 a.C.n.) fuit eques Romanus et mimographus. 

## Bibliographia 
*  pp. 285-286

Categoria:Auctores Latini antiqui
Categoria:Scriptores Italiae antiquae
Categoria:Mimographi
Categoria:Nati saeculo 2 a.C.n.
Categoria:Mortui 43 a.C.n.
Petrus Pires

**Petrus Pires** (natus ad Fanum Sancti Philippi in insula Fogo die 29 Aprilis 1934), alumnus Universitatis Olisiponensis, fuit Capitis Viridis praeses a mense Martio 2001 usque in annum 2011. Iam antea, Aristide Pereira praeside, Pires ab anno 1975 usque ad annum 1991 primus minister fuerat.

## Nexus externi 
* "Pedro Pires desvaloriza as afirmações de José Maria Neves sobre assassinato de Amílcar Cabral" (26 Iulii 2011) apud rtc.cv 

Categoria:Politici Capitis Viridis
Categoria:Duces civitatum
Categoria:Gubernatores civitatum
Categoria:Alumni Universitatis Olisiponensis
Antonius Mascarenhas Monteiro

[thumb|Praesides Africani tres anno 2005 picti: Antonius Mascarenhas Monteiro Capitis Viridis (ad fundum imaginis), [Ketumile Masire Botsuanae, Mahamane Ousmane Nigritaniae]]
**Antonius Mascarenhas Monteiro** (natus ad fanum Sanctae Catharinae in insula Sancti Iacobi, Capitis Viridis maximá, die 16 Februarii 1944; mortuus die 16 Septembris 2016), alumnus universitatis Catholicae Lovaniensis, fuit iuris consultus et politicus. A die 22 Martii 1991 usque ad diem 22 Martii 2001 praeses rei publicae Capitis Viridis fuit.

## Nexus externi 
* Vita apud *Global Leadership Foundation*
* Adrian Frey, "Cape Verde mourns the death of former president Mascarenhas Monteiro" (16 Septembris 2016) apud *Club of Mozambique*

Categoria:Politici Capitis Viridis
Categoria:Nati 1944
Categoria:Mortui 2016
Categoria:Duces civitatum
Categoria:Iuris consulti
Categoria:Alumni Universitatis Catholicae Lovaniensis (UCLouvain)
Aristides Pereira

[thumb|Aristides Maria Pereira in [CFA|America anno 1983]]

**Aristides Maria Pereira** (natus Boa Vista, Promontorium Viride die 17 Novembris 1923, mortuus die 22 Septembris 2011 Conimbrigae) fuit ab anno 1975 usque ad annum 1991 primus Promontorii Viridis praeses.

## Bibliographia 
* "Aristides Pereira" (necrologia) in *The Independent* (23 Septembris 2011)

Categoria:Politici Capitis Viridis
Categoria:Duces civitatum
Categoria:Nati 1923
Categoria:Mortui 2011
Carolus Gomes iunior

**Carolus Gomes** iunior, vulgo *Carlos Gomes* aut saepius *Cadogo júnior* (Bolamae natus die 19 Decembris 1949) est politicus Guineae Bissaviensis. Filius mercatoris divitis, in urbe Bissau et Olisipone in Portugallia educatus, apud Scholam Commercialem et Industrialem Bissaviensem rebus monetariis studere coepit, unde ad  iuxta Dakar porrexit. Denuo universitatem Laval Quebeci frequentavit ubi oeconomiae petrolei studuit.

In patriam reditus director factus est societatis publicae petrolei distribuendi, iussu praesidis Ioannis Bernardi Vieira. Insuper deputatus est iuxta parlamentum ab anno 1994. Primus minister bis meruit, a die 10 Maii 2004 ad 2 Novembris 2005 et a die 2 Ianuarii 2009 usque ad 10 Februarii 2012. Ad officium praesidis anno 2012 candidatus est primusque in primis comitiis accedit, sed die 12 Aprilis 2012 milites gregis *Comando Militar*, duce Antonio Injai incarceraverunt tam Carolum Gomes quam praesidem ad interim Raimundum Pereira. Quis post quindecim dies liberati refugium in Portugallia petiverunt. 

## Bibliographia 
* "Carlos Gomes Junior" in Peter Karibe Mendy, Richard A. Lobban jr, *Historical Dictionary of the Republic of Guinea-Bissau* 4a ed. (Lanham: Scarecrow Press, 2013) pp. 206-209 
* Rémi Carayol, "Guinée-Bissau : Carlos Gomes Junior, presque président et déjà contesté" in *Jeune Afrique* (4 Aprilis 2012)
* Vincent Duhem, "Guinée-Bissau : second tour Gomes-Yala dans un climat de peur" in *Jeune Afrique* (22 Martii 2012)

## Nexus externi 
* "Guiné-Bissau/Eleições: Carlos Gomes Jr, o homem sobre quem recaem as esperanças" (4 Aprilis 2004) apud *UOL*
* "Carlos Gomes júnior é o novo presidente de Guiné Bissau" [sic per anticipationem egregiam] (18 Martii 2012) apud *Pravda News*
* "Perfil de Carlos Gomes júnior" apud *Movimento Cadogo Presidente Marrocos Fés*
* Domingos Pereira, "As contas de uma amizade" apud *Projecto Guiné-Bissau*
* Vita apud *Panapress*
* Biographia apud *PAIGC* paginam interretialem 

Categoria:Politici Guineae Bissaviensis
Categoria:Nati 1949
Categoria:Homines vivi
Categoria:Alumni Universitatis Laval
Categoria:Alumni Scholae Commercialis et Industrialis (Bissau)
Mayra Andrade

[thumb|right|Mayra Andrade (anno [2009)]]
**Mayra Andrade** (nata familia oriunda e Promontorio Viridi in Avana, Cuba 13 Februarii 1986) est Promontorii Viridis cantrix 
 
## Nexus externi 
* Mayrae Andrade pagina interretialis 
* Colloqium percontativum cum 
* Biographia et operis suae iudicia in libello *Jazzthetik*
* Mayra Andrade apud BBC Radio 3 

Categoria:Cantores Capitis Viridis
Categoria:Nati 1986
Categoria:Homines vivi
Categoria:Mulieres
Iosephus Maria Neves

[thumb|upright=1|Iosephus Maria Neves anno [2013 de commercio internationali colloquitur.]]
**Iosephus Maria Neves** (natus iuxta Fanum Sanctae Catharinae in insula Sancti Iacobi Capitis Viridis maximá, die 28 Martii 1960) est politicus rei publicae Capitis Viridis.

Scholam Administrationis Commercialis Paulopolitanae frequentavit. A mense Martio 2001 usque in diem 22 Aprilis 2016 primus minister Capitis Viridis meruit. Die 17 Octobris 2021 comitia de praesidio vicit, centesimis 51.5 suffragii ei conciliatis. Praeses die 9 Novembris 2021 inauguratus est.

## Nexus externi 
* "Pedro Pires desvaloriza as afirmações de José Maria Neves sobre assassinato de Amílcar Cabral." RTC.cv,  26 Iulii 2011. 

Categoria:Alumni Scholae Administrationis Commercialis Paulopolitanae
Categoria:Gubernatores civitatum
Categoria:Politici Capitis Viridis
Caesaria Évora

[thumb|Caesaria Évora anno [2006]]
**Caesaria Évora** (*Cesária Évora*; nata in *Mindelo* die 27 Augusti 1941, mortua die 17 Decembris 2011) fuit Promontorii Viridis clarissima cantrix. 

## Nexus externi 
* Biographia et concentus iudicia
* Ausführliche Biographia, Discographia et imaginum pinacotheca
* «Légion d'honneur pour Césaria Evora, "diva aux pieds nus et à la voix d'or"», *La Dépêche*, 9 février 2009 

Categoria:Cantores Capitis Viridis
Categoria:Nati 1941
Categoria:Mortui 2011
Categoria:Mulieres
Sergius Frusoni

**Sergius Frusoni** (natus familia oriunda e Italia in Mindelo (Mintelus Sancti Vincentii), São Vicente (Sanctus Vincentius) die 10 Augusti 1901; mortuus est in Olisipone die 29 Maii 1975) fuit Promontorii Viridis illustris poeta.

## Nexus externi 
* Sergii Frusoni opera
* Carmen *Nha Chica*
* Carmen *Temp d*Canequinha''
* Sergii Frusoni carmina

Categoria:Scriptores Capitis Viridis
Categoria:Nati 1901
Categoria:Mortui 1975
Categoria:Auctores Lusitanici
Categoria:Poetae Capitis Viridis
Iosephus Ludovicus Jesus

**Iosephus Ludovicus Jesus** (natus *Vilae da Ribeira Grande* in insula Santo Antão die 20 Septembris 1950) est Promontorii Viridis iuris consultus et ab anno 2008 Tribunalis Internationalis Iuris maritimi praeses.

## nexus externus 
* ITLOS Biographia apud Tribunalis Internationalis Marium paginam interretialis

Categoria:Eruditi Capitis Viridis
Categoria:Iuris consulti
Categoria:Iudices
Categoria:Politici internationales
Virginia (navis CCA)

thumb|300px|*Virginia*

***Virginia*** fuit vapore propulsa formae tormentorum innantium navis ferrata Classis Confoederationis per Bellum Civile Americanum, anno 1862 constructa ex reliquis *Merrimack*, perforatae Unionis navis (Preston 1997:13). Ea fuit una ex pugnantibus Proelii Hampton Roads, Martio 1862 pugnati cum *Monitore*. Proelium significationem habet ut prima mundi pugna duarum ferratarum.
 
Ferrata tum fuerunt innovatio temporum recentiorum, quae coepit anno 1854, cum Classis Francica *Lave,* vapore propulsam formae tormentorum innantium navem ferratam, pro bello litorali disposuit. Per bellum, Confoederatio multa vapore propulsa tormenta ferrata construebat, quae, sicut *Virginia,* non erant naves marinae.
 

**Merrimack*
*Navalia Norfolcensia
 
## References
*Besse, Sumner B. 1978. *C. S. Ironclad Virginia and U. S. Ironclad Monitor.* Newport News, Virginia: The Mariner's Museum. ISBN 0-917376-32-3.
*deKay, James. 1997. *Monitor.* Novi Eboraci: Ballantine Books.
*Madaus, H. Michael. 1986. "Rebel Flags Afloat: A Survey of the Surviving Flags of the Confederate States Navy, Revenue Service, and Merchant Marine." *The Flag Bulletin* 115. Winchester Massachusettiae: Flag Research Center. ISSN 0015-3370.
*Park, Carl D. 2007. *Ironclad Down: USS Merrimack–CSS Virginia from Construction to Destruction.* Annapolite Terrae Mariae: U. S. Naval Institute Press. ISBN 978-1-59114-659-9.
*Potter, E. B., ed. 1981. *Sea Power: A Naval Tradition.* Editio altera. Annapolite Terrae Mariae: U. S. Naval Institute Press. ISBN 0-87021-607-4.
*Preston, Antony, et John Batchelor. 1997. *Battleships: 1856–1919.* Londinii: Phoebus Publishing Co.
*Schenkman, David. 1979. *Tokens & Medals Commemorating the Battle Between the Monitor and Merrimac.* Special articles on the numismatics of the Commonwealth of Virginia, 2. Hampton Virginiae: Virginia Numismatic Association.
*Smith, Gene A. 1998. *Iron and Heavy Guns, Duel Between the Monitor and Merrimac.* Abeline Texiae: McWhiney Foundation Press. ISBN 1886661154.
*Thomas, Campbell R., et Alan B. Flanders. 2001. *Confederate Phoenix: The CSS Virgina.* Burd Street Press. ISBN 978-1572492011.

## Nexus externi
*Dux Peregrinatorum apud Hampton Roads
* Historia Fort Wool
* Museum Nautarum, Newport News, Virginia
* Museum Navale Hampton Roads
* Navalis Belli Civilis Historia
* Sedes et Exhibitio USS Monitor apud Newport News Virginiae
*Situs publicus Bibliothecae Virginiae
*Situs publicus Historicae Virginiae Societatis
*Situs publicus Musei Confoederationis Ricmondiae Virginiae
*Situs de *Virginia*
* Viae ad Futurum: I-664 Pons-Cuniculus Monitor-Merrimac Dicatus
 
Categoria:Naufragia ante Virginia
Categoria:Naves bellicae
Categoria:Naves Civitatum Confoederatarum Americae
Categoria:Confecta 1862
Tribunal internationale iuris maritimi

thumb|
[thumb|Sedes tribunalis maritimi. Prospectus a flumine [Elba]]
**Tribunal internationale iuris maritimi** est tribunal, ab anno 1982 parata, anno 1994 constituta, quod de iure maritimo lites inter civitates iudicat. Civitates 166 et Unio Europaeaparticipant. Tribunal Hamburgi sedet. Usque hodie causas 23 iudicavit, 2 his diebus iudicat.

## Nexus externi
*Situs proprius 

Categoria:Ius internationale
Categoria:Hamburgum
Categoria:Constituta 1994